Diari Oficial de la Generalitat Valenciana


Sumari del DOGV 6045, del 29-06-2009 (2009/7384)

Informació públca de l'emissió de quotes, en període voluntari, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2009.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6045

Data del DOGV
:   29-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/7384


Data del document
:   05-06-2009

Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació públca de l'emissió de quotes, en període voluntari, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2009.  
 [2009/7384]  
En compliment de la Llei 3/1993, 22 de març, Bàsica de les Cambres Oficials de Comerç, Indústria i Navegació, articles 6, 12, 13 i 14 (BOE 70, de 23.03.1993), l'article 62 de la Llei 12/1996, de 30 de desembre, de Pressupostos Generals de l'Estat, la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana, la Llei 51/2002, de 27 de desembre, la Llei 58/2003, de 17 de desembre; el Reial Decret 939/2005, de 29 de juliol, el Reial Decret 520/2005, de 13 de maig, i la resta de normes vigents que les despleguen, complementen i/o substituïsquen, esta Cambra Oficial de Comerç, Indústria i Navegació comunica als seus electors contribuents haver posat al cobrament les següents exaccions, exigibles segons la llei:  
IAE: una exacció del 2% que s'exigirà als obligats al pagament del RCP que estiguen subjectes i no exempts de l'IAE i que es girarà sobre cada una de les quotes municipals, provincials o nacionals d'este impost que aquells hagen de satisfer.  
La quota cameral mínima serà de 60 euros, per cada quota exigible, per a l'exercici de cobrament de la Cambra de l'any 2003; import que s'actualitzarà anualment d'acord amb l'IPC.  
Quan una empresa haja d'abonar 26 o més quotes per esta exacció a una mateixa Cambra, l'import que esta haurà de liquidar per cada una de les quotes mínimes serà el resultant de l'aplicació de l'escala establida en l'article 12.1.a de la Llei 3/1993. Les quantitats fixades per a cada tram s'aplicaran al nombre de quotes compreses en ell amb independència de les que hagen d'abonar per les quotes corresponents als altres trams.  
IRPF: una exacció del 0,15% girada sobre els rendiments a què es referix la secció 3a del capítol primer del títol II de la Llei 40/1998, de 9 de desembre, de l'Impost sobre la Renda de les Persones Físiques, quan deriven d'activitats incloses en l'article 6 de la Llei 3/1993 (article 62 de la Llei 12/1996)  
Impost de societats: l'article 62 de la Llei 12/1996 establix una exacció del 0,75% girada sobre la quota líquida de l'impost sobre societats en el tram comprés entre 0,01 euros i 60.101,21 euros de quota. Per a les porcions de la quota líquida de l'impost sobre societats que superen el límit indicat, el tipus aplicable a cada un dels trams de quota serà el que s'indica a continuació:  
Trams/Euros %  
De 60.101,22 a 601.012,10 0,70%  
De 601.012,11 a 3.005.060,52 0,65%  
De 3.005.060,53 a 6.010.121,04 0,55%  
De 6.010.121,05 a 05.690.387,09 0,45%  
De 38.971.200,10 a 99.318.071,13 0,30%  
De 01.786.583,14 a 10.887.392,18 0,15%  
Més de 58.937.191,18 0,01%  
(Xifres convertides a euros per Resolució 16/2001, de 29 de novembre, de la Direcció General de Tributs)  
Terminis per a efectuar el pagament:  
De conformitat amb la Llei 58/2003, de 17 de desembre, General Tributària:  
- Notificacions entre els dies 1 i 15 de cada mes, fins al dia 20 del mes següent o hàbil posterior.  
- Notificacions entre els dies 16 i últim de cada mes, fins al dia 5 del segon mes o hàbil posterior.  
Finalitzat el període de pagament voluntari, el cobrament de les quotes impagades serà tramitat conforme al procediment de recaptació en via de constrenyiment, amb els recàrrecs i interessos corresponents (Reglament General de Recaptació, Reial Decret 939/2005, de 29 de juliol).  
Formes de realitzar l'ingrés:  
- Pagament en qualsevol de les entitats bancàries següents: Caja de Ahorros del Mediterráneo, Bancaixa, BBVA, Banco de Valencia, Ruralcaixa, Banco Popular, Caixa d'Estalvis i Pensions de Barcelona la Caixa, Caja Murcia, Banco Guipuzcoano i Caja Rural Central.  
- En les nostres oficines de Recaptació en:   
· Alacant: c/ Sant Ferran, núm. 4  
· Elx: c/ Mariano Benlliure, núm. 4  
· Dénia: c/ Ramón y Cajal, núm. 12  
Recursos:   
Reclamació economicoadministrativa (art. 17.2. de la Llei 3/1993, de conformitat amb la disposició addicional primera de la Llei 58/2003, de 17 de desembre, General Tributària); recurs de reposició, potestatiu i amb caràcter previ a la reclamació economicoadministrativa (art. 222 i ss. de la Llei 58/2003); sense perjudici d'altres procediments de revisió (art. 216 i ss de la Llei 58/2003). Terminis: un mes, des del següent a la notificació; no és possible la simultaneïtat d'ambdós recursos; en tots els casos, davant de la Cambra Oficial de Comerç, Indústria i Navegació d'Alacant.  
Alacant, 5 de juny de 2009.- El president: Antonio Fernández Valenzuela.